recursal/SuperWikiNEXT-32B huggingface dataset:
ঢাকা লিট ফেস্ট ২০১৮-এর উদ্বোধন
**ঢাকা লিট ফেস্ট** (বাংলা অর্থ *ঢাকা সাহিত্য উৎসব*) একটি সাহিত্য উৎসব যা প্রতিবছর বাংলাদেশের রাজধানী ঢাকা শহরে অনুষ্ঠিত হয়। এটি বাংলা একাডেমী প্রাঙ্গনে অনুষ্ঠিত হয়। ব্রিটিশ নাগরিক আহসান আকবর, কাজী আনিস আহমেদ ও সাদাফ সায্ পরিচালিত এই উৎসবের আয়োজক সংস্থা যাত্রিক। উৎসবটি মূলত ইংরেজি ভাষায় আয়োজন করা হয়।

ইতিহাস
------

ব্রিটিশ কাউন্সিল ঢাকার সহায়তায় ২০১১ খ্রিষ্টাব্দে এই সাহিত্য উৎসব প্রথম আয়োজন করা হয়। একটি ব্রিটিশ সাহিত্য উৎসবের অনুসরণে তখন এর নাম ছিল *হে লিটের‌্যারি ফেস্টিভ্যাল* (হে সাহিত্য উৎসব)। সমালোচনার মুখে ২০১৫ খ্রিষ্টাব্দে এর নাম পরিবর্তন করে *ঢাকা লিট ফেস্ট* নির্ধারণ করা হয়। এই উৎসবের প্রধান তিনজন পরিচালক হলেন কাজী আনিস আহমেদ, সাদাফ সায্ ও আহসান আকবর।

সমালোচনা
--------

বাংলাকে দূরে ঠেলে ইংরেজিকে প্রাধান্য দেওয়াসহ বিভিন্ন অভিযোগে ২০১১ সাল থেকে প্রতি বছর ঢাকা লিট ফেস্টের সমালোচনা হয়। সমালোচকদের মতে, "এটি একটি নব্য-উপনিবেশবাদী প্রচেষ্টা, ব্যক্তিস্বার্থ ও গোষ্ঠীস্বার্থ রক্ষা করতে জাতীয়স্বার্থ জলাঞ্জলি দিয়ে বাংলাদেশের বুকে তারা উত্তর-ঔপনিবেশিক প্রভাব বইয়ে দিতে চায়।" সাংবাদিক ও কলাম লেখক গোলাম কিবরিয়া পিনুর মতে, "এ আয়োজন বিভিন্ন কারণে বাংলা একাডেমির আদর্শ-নীতি-উদেশ্যের সাথে সাংঘর্ষিক। বর্তমানে বাংলা ভাষা ও বাংলাদেশের সংস্কৃতি বিছু উচ্চবিত্ত-বিশেষ শ্রেণি ও দেশি-বিদেশি সংস্থা দ্বারা অবহেলিত- অপমানিত ও বাধাগ্রস্ত হচ্ছে প্রতিনিয়ত, সেই পরিস্থিতিতে এই আয়োজনে বাংলা একাডেমিরর প্রতি বাংলা ভাষাভাষী লেখক-সংস্কৃতি কর্মী ও মানুষের যে আস্থা বা ইমেজ রয়েছে, সূক্ষ্ণভাবে তাতে ধস নেমেছে!"

তথ্যসূত্র
---------

1. ↑  "ঢাকায় শুরু লিট ফেস্ট"। ২৯ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৬।
2. ↑  "ঢাকা লিট ফেস্ট : বাংলাদেশের জনবিচ্ছিন্ন এলিটদের উৎসব"। *arts.bdnews24.com*। ২২ নভেম্বর ২০১৭। ৪ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০২২।
3. 1 2  "ঢাকা লিট ফেস্ট এবং/কিংবা একটা ফুসমন্তর"। ২৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৬।
4. ↑  "ঢাকা লিট ফেস্ট : পাওয়া না-পাওয়ার খতিয়ান"। *সাম্প্রতিক দেশকাল*। ২০১৮-০১-২৫ তারিখে মূল থেকে আর্কাইভ করা। সংগ্রহের তারিখ ২০১৮-১২-১৯।
5. ↑  "পৃষ্ঠপোষকতা এবং কিছু প্রশ্ন"। *আমাদের সময়*। সংগ্রহের তারিখ ২০১৮-১২-১৯। [*স্থায়ীভাবে অকার্যকর সংযোগ*]
6. ↑  "'ঢাকা লিট ফেস্ট'-এর পৃষ্ঠপোষকতা ও ইংরেজিকে 'লিডিং' অবস্থানে নিয়ে যাওয়ার ব্যবস্থা! | মতামত"। *মতামত-বিশ্লেষণ*। ২০১৮-১১-১২। ২০১৮-১২-২০ তারিখে মূল থেকে আর্কাইভ করা। সংগ্রহের তারিখ ২০১৮-১২-১৯।

বহিঃসংযোগ
---------

* ঢাকা লিটের‌্যারি ফেস্টিভ্যাল-এর নিজস্ব তথ্যতীর্থ
**পশ্চিমবঙ্গের প্রতীক** বা **পশ্চিমবঙ্গ রাজ্য প্রতীক** হচ্ছে ভারতের পশ্চিমবঙ্গ রাজ্য সরকারের সরকারি সীলমোহর।

নকশা
----

"বিশ্ববাংলা আবহের" (থিম) উপর ভিত্তি করে প্রতীকটির নকশা করা হয়। প্রতীকটিতে একটি ফুল-আকৃতির নকশাকৃত বৃত্তের অভ্যন্তরে পশ্চিমবঙ্গ রাজ্যের মানচিত্রের পাশাপাশি এশিয়া, ইউরোপ এবং আফ্রিকা মহাদেশের খণ্ডাংশ প্রদর্শিত সবুজ রঙের পৃথিবীর মানচিত্রের উপর বাংলা "**ব**" বর্ণ প্রদর্শিত রয়েছে। বৃত্তের অভ্যন্তরে তথা পৃথিবীর আংশিক মানচিত্রের উপরে আকাশী পটভূমিতে বাংলা ভাষা ও লিপিতে **পশ্চিমবঙ্গ সরকার** এবং নিচে ইংরেজিতে **GOVT. OF WEST BENGAL** লিখা রয়েছে। ফুল-আকৃতির বৃত্তটির উপরে রয়েছে সবুজ রঙে ভারতের জাতীয় প্রতীক। সার্বিকভাবে প্রতিকটিতে সবুজ রঙের প্রাধান্য বিদ্যমান।

ইতিহাস
------

পশ্চিমবঙ্গ রাজ্যের বর্তমান প্রতীকটির নকশা করেন রাজ্যের বর্তমান মুখ্যমন্ত্রী মমতা বন্দ্যোপাধ্যায়। ২০১৮ সালের জানুয়ারি মাসে প্রতীকটি আনুষ্ঠানিকভাবে গৃহীত হয়। ২০১৮ সালে এই নতুন প্রতীক গ্রহণের পূর্বে রাজ্য সরকার সরকারি কাজে ভারতের জাতীয় প্রতীক ব্যবহার করলেও বিপণনের কাজে একটি স্বতন্ত্র প্রতীক ব্যবহার করতো। "বাংলার মুখ" নামে পরিচিত এই লোগোতে লাল রঙের ওড়না দিয়ে ঘেরা নারীর মুখকে চিত্রিত করা হয়েছে।

* ভারতীয় উপমহাদেশে ব্রিটিশ শাসনামলে অবিভক্ত বেঙ্গল প্রেসিডেন্সির জাতীয় মর্যাদাবাহী নকশা ভারতীয় উপমহাদেশে ব্রিটিশ শাসনামলে অবিভক্ত বেঙ্গল প্রেসিডেন্সির জাতীয় মর্যাদাবাহী নকশা
* ২০১৮ সাল অবধি ব্যবহৃত হওয়া বাংলার মুখ লোগো২০১৮ সাল অবধি ব্যবহৃত হওয়া **বাংলার মুখ** লোগো

সরকারি ব্যানার
--------------

বর্তমানে ভারতের কোন রাজ্যের নিজস্ব পতাকা না থাকলেও রাজ্য সরকার সাদা জমিনের উপর নিজ রাজ্য সরকারের প্রতীক বসানো ব্যানারের মাধ্যমে নিজ রাজ্যের প্রতিনিধিত্ব করতে পারে। পশ্চিমবঙ্গ সরকারের ব্যানারেও একই ভাবে সাদা জমিনের উপর রাজ্যের প্রতীক প্রদর্শিত হচ্ছে।

* পশ্চিমবঙ্গ রাজ্যের ব্যানারপশ্চিমবঙ্গ রাজ্যের ব্যানার

তথ্যসূত্র
---------

1. ↑
2. ↑  "Mamata unveils State logo with Biswa Bangla theme"।
3. ↑  "Mamata Banerjee"। *www.facebook.com*।
4. ↑  "Official Emblem for the State of West Bengal - WBXPress"। ১ ফেব্রুয়ারি ২০১৮।
5. ↑  "HDA"। ১৭ এপ্রিল ২০১৭। ১৭ এপ্রিল ২০১৭ তারিখে মূল থেকে আর্কাইভ করা।
6. ↑

বহিঃসংযোগ
---------

* পশ্চিমবঙ্গ রাজ্য সরকার

| * দে
* স
ভারত ভারতের রাজ্য প্রতীক |
| --- |
| রাজ্য | 
* অন্ধ্রপ্রদেশ
* অরুণাচল প্রদেশ
* আসাম
* বিহার
* ছত্তিসগড়
* গোয়া
* হরিয়ানা
* হিমাচল প্রদেশ
* ঝাড়খণ্ড
* কর্ণাটক
* কেরল
* মধ্যপ্রদেশ
* মহারাষ্ট্র
* মণিপুর
* নাগাল্যান্ড
* ওড়িশা
* পাঞ্জাব
* সিকিম
* তামিলনাড়ু
* তেলেঙ্গানা
* উত্তরপ্রদেশ
* উত্তরাখণ্ড
* পশ্চিমবঙ্গ

 |
| কেন্দ্রশাসিত অঞ্চল | 
* চণ্ডীগড়
* জম্মু ও কাশ্মীর
* লাদাখ
* লক্ষদ্বীপ

 |
**তুলশীমালা** আলোক সংবেদনশীল আমন প্রজাতির ধান। জুলাই মাসের শেষ সপ্তাহ থেকে আগস্ট মাসের ১ম সপ্তাহ পর্যন্ত এই ধান লাগানো হয়। অক্টোবর মাসের শেষ থেকে নভেম্বর মাসের মাঝামাঝি ফুল আসে। ডিসেম্বরের ১ম সপ্তাহ থেকে শেষ সপ্তাহ (অগ্রহায়ণ মাসের মাঝামাঝি থেকে পৌষ মাসের শুরু) পর্যন্ত ধান কাটা হয়। প্রতি হেক্টরে ফলন বলন ছাড়া ২.৫০ থেকে ২.৭৫ মে. টন আর বলনে (প্রতি হেক্টর) উৎপাদন হয় ৩.০০-৩.২৫ মে. টন। বয়সকাল থাকে ১২৫-১৪০ দিন (বলান ও ফলনের ওপর নির্ভর করে)। ধানের রং কালচে ধূসর। ১০০০ ধানের গড় ওজন: গড়ে ১১ গ্রাম (শুকনা ধান)। শেরপুরের তুলশীমালা ধানের জিআই নিবন্ধন পেতে ২০১৮ সালের ১১ এপ্রিল পেটেন্ট, ডিজাইন ও ট্রেডমার্কস অধিদপ্তর (ডিপিডিটি)-এর কাছে জিআই পণ্যের আবেদন করেছে শেরপুর জেলা প্রশাসক। সকল প্রক্রিয়া শেষ করে ২০২৩ সালের ১২ জুন দেশের ১৪শ ভৌগোলিক নির্দেশকের পণ্যের নিবন্ধন সদন লাভ করেছে শেরপুরের তুলশীমালা ধান।

বৈশিষ্ট্য
---------

তুলশীমালা ধান গাছের উচ্চতা ১১০-১৮৫ সেমি, গড় কুশির সংখ্যা ৮-১০টি। শীষের গড় দৈর্ঘ্য ২২-২৪ সেমি (বলনে শীষের দৈর্ঘ্য বেশি হয়)। শীষে দানার গড় সংখ্যা: ১৪০-১৮০ টি। এটি খরা সহিষ্ণু। সাধারণ নাবী জাত হিসেবে কৃষকরা আবাদ করে থাকে। আকষ্মিক বন্যাপ্রবণ এলাকার জন্য অত্যন্ত উপযোগী। বলন (ধান গাছ তোলে পুনরায় একই জমিতে লাগানো) করলে রোগ ও পোকামাকড়ের আক্রমণ সাধারণত কম হয়। ঢলে পড়ার প্রবণতাও কম দেখা যায়। বলন করে চারা রোপন করলে চারার দৈর্ঘ্য বেশি হওয়ায় এক-থেকে দেড় ফুট গভীর পানিতেও রোপর করা যায়।

ব্যবহার
-------

চাল সুগন্ধি, চিকন ও সুস্বাদু। পোলাও, বিরিয়ানি, পায়েস, খিচুড়ি, ভাত, পিঠা, ফ্রাইড রাইস সহ অন্যান্য খাবারে বিশেষ উপযোগী।

তুলশীমালা চালের পোলাও
শেরপুরের তুলশীমালা চালের সুনাম ও সমৃদ্ধি শতশত বছর আগের। সম্প্রতি শেরপুর জেলার ব্র্যান্ডিং সুগন্ধি চাল তুলশীমালা। দেশের বিভিন্ন জেলায় নানা প্রজাতির সুগন্ধি ধানের চাল উৎপাদিত হলেও শেরপুরের সুগন্ধি তুলশীমালা চাল গুন, মান ও সুগন্ধে ভিন্ন রকম। ঈদ-পূজা বিভিন্ন উৎসব পার্বণে তুলশীমালা সুগন্ধি চাল আত্মীয়দের বাড়িতে পাঠানো, এটা শেরপুর জেলার এক প্রাচীন রীতি। বাড়িতে নতুন জামাই আসলে অনেককেই তুলশীমালা চালের পোলাও রান্না করে। যার জন্য এটাকে অনেকেই জামাই আদর চাল বলে থাকে। স্বাদ ও গন্ধে অতুলনীয়।

আরও দেখুন
---------

* বাংলামতি
* আমন
* ইরি

তথ্যসূত্র
---------

1. ↑  "তুলশীমালা"। *কৃষি বাতায়ন*। সংগ্রহের তারিখ ২০২০-০৬-০৬।
2. ↑  "তুলসীমালার যত কদর"। *বাংলাদেশ প্রতিদিন*। সংগ্রহের তারিখ ২০২০-০৬-০৬।
3. ↑  "শেরপুরের তুলশীমালা চাল"। *তুলশীমালা চাল*। জুন ১৬, ২০২৩। সংগ্রহের তারিখ জুন ১৬, ২০২৩।
4. ↑  "শেরপুরের তুলশীমালা ধান পেলো জিআই পণ্যের স্বীকৃতি"। *দৈনিক জনকণ্ঠ*। জুন ১৫, ২০২৩। সংগ্রহের তারিখ জুন ১৬, ২০২৩।
5. ↑  "কদর বাড়ছে শেরপুরের সুগন্ধি চাল তুলশীমালার!"। *বাংলাদেশ প্রতিদিন*। সংগ্রহের তারিখ ২০২০-০৬-০৬।
6. ↑  "শেরপুরের ব্র্যান্ডিং সুগন্ধি তুলসীমালা চাল"। *যায়যায়দিন*। সংগ্রহের তারিখ ২০২০-০৬-০৬।
7. ↑  "সুগন্ধী তুলসীমালা ধানে আগ্রহ বাড়ছে"। *বিডিনিউজ টোয়েন্টিফোর ডটকম*। সংগ্রহের তারিখ ২০২০-০৬-০৬।

বহিঃসংযোগ
---------

* বিডিনিউজ ২৪
* উইকিবই
*একই নামের অন্যান্য ব্যক্তিবর্গের জন্য দেখুন আনোয়ার হোসেন।*

**আনোয়ার হোসেন মনির** (জন্ম: ৩১ ডিসেম্বর, ১৯৮১) মুন্সীগঞ্জে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে বিমান বাংলাদেশ এয়ারলাইন্সের পক্ষে খেলেছেন। দলে তিনি মূলতঃ ডানহাতি ফাস্ট-মিডিয়াম বোলিংয়ে পারদর্শীতা দেখিয়েছেন ‘মনির’ ডাকনামে পরিচিত **আনোয়ার হোসেন**। লিকলিকে গড়নের আনোয়ার ২০০৩ সালে ৩টি টেস্ট ও একটিমাত্র ওডিআই খেলার সুযোগ পান।

খেলোয়াড়ী জীবন
---------------

অভিজ্ঞতাবিহীন অবস্থায় মিডিয়াম পেস বোলিংয়ে পারদর্শী আনোয়ার ২০০৩ সালের মাঝামাঝি সময়ে অস্ট্রেলিয়া সফরে টেস্ট দলের সদস্যরূপে প্রতিনিধিত্ব করেন। সিরিজের দ্বিতীয় টেস্টে ৩০তম খেলোয়াড়রূপে টেস্ট ক্যাপ পরিধান করেন। ২৫ জুলাই, ২০০৩ তারিখে কেয়ার্নসে স্বাগতিক অস্ট্রেলিয়ার বিপক্ষে তার টেস্ট অভিষেক হয়। কিন্তু কোন উইকেট লাভ করতে পারেননি।

এরপর পাকিস্তান সফরে গেলেও তেমন সফলতা পাননি তিনি। অক্টোবর, ২০০৩ সালে ইংল্যান্ড সফরে প্রথম খেলায় বোর্ড সভাপতি একাদশের বিপক্ষে বোলিং আক্রমণে নেতৃত্ব দেন। খেলায় তিন উইকেট পান। তন্মধ্যে, তার বলে মাইকেল ভনের ক্যাচ ধরেন একই নামের আরেক আনোয়ার হোসেন। ২০০৫ সালের বসন্তে ইংল্যান্ড সফরে যাবার জন্য জাতীয় দলের সদস্য হন। প্রস্তুতিমূলক খেলায় নর্দান্টসের বিপক্ষে মুশফিকুর রহিমের অপরাজিত ১১৫\* ও মোহাম্মদ রফিকের ৫৪ রান এবং তার ৪/১১৩ বোলিং পরিসংখ্যানে খেলাটি ড্রয়ে পরিণত হয়। কিন্তু, ২০ ওভারের বোলিং পরিসংখ্যানে তিনি প্রায় ছয় রান দিয়ে বসেন। তাস্বত্ত্বেও টেস্ট সিরিজে অংশ নেয়ার জন্য আমন্ত্রিত হন তিনি। ৩ জুন, ২০০৫ তারিখে চেস্টার-লি-স্ট্রিটে ইংল্যান্ডের বিপক্ষে সিরিজের দ্বিতীয় ও সর্বশেষ টেস্টে অংশ নেন।

৯ অক্টোবর, ২০০২ তারিখে একমাত্র ওডিআইয়ে অংশ নেন। কিম্বার্লিতে স্বাগতিক দক্ষিণ আফ্রিকার বিপক্ষে তার একদিনের আন্তর্জাতিকে অভিষেক হয়। নিচের সারির ব্যাটসম্যান হিসেবে ১ বল মোকাবেলা করে শূন্য রানে অপরাজিত থাকেন। এছাড়াও বল হাতে আট ওভারে ৪৫ রান দিলেও কোন উইকেট পাননি।

স্বল্পকালীন টেস্ট খেলোয়াড়ী জীবনে বোলার হিসেবে অগৌরবজনক রেকর্ডের সাথে নিজেকে জড়িয়ে ফেলেন। ৩৪৮ বল ডেলিভারি করে সর্বাধিক ৩০৭ রান দেন ও কোন উইকেট লাভে সক্ষমতা দেখাননি।

অবসর
----

২০০০-০১ মৌসুমে প্রথম-শ্রেণীর ক্রিকেটে অভিষিক্ত হন। এতে ঢাকা বিভাগের পক্ষে খেলেন। ৮ জানুয়ারি, ২০০৮ তারিখে ঢাকায় অনুষ্ঠিত জাতীয় একদিনের ক্রিকেট লীগে রাজশাহী বিভাগের বিপক্ষে অংশ নেন। ঐ খেলায় তিনি ম্যান অব দ্য ম্যাচের পুরস্কার পান। কয়েক বছর ঘরোয়া ক্রিকেটে অংশ নেয়ার পর মনির কোচিং কোর্সে অংশ নেন। বর্তমানে তিনি বিসিবিতে কর্মরত।

তথ্যসূত্র
---------

1. ↑  Northants v Bangladesh, tour match, 3rd day May 22, 2005, Rahim century boosts Bangladesh, retrieved: 13 February, 2017
2. ↑  Walmsley, Keith (২০০৩)। *Mosts Without in Test Cricket*। Reading, England: Keith Walmsley Publishing Pty Ltd। পৃষ্ঠা 457। আইএসবিএন 0947540067। .

আরও দেখুন
---------

* মুশফিকুর রহিম
* বাংলাদেশ ক্রিকেট বোর্ড
* বাংলাদেশী টেস্ট ক্রিকেটারদের তালিকা
* ২০০৫ বাংলাদেশ ক্রিকেট দলের ইংল্যান্ড সফর
* ২০০৩ বাংলাদেশ ক্রিকেট দলের অস্ট্রেলিয়া সফর
বাণিজ্যিক দৃষ্টিকোণ থেকে **মূল্যবান বোঝা** বা **অর্থকরী বোঝা** বলতে কোনও যানবাহনের (বিশেষ করে বিমান বা মহাকাশযানের) দ্বারা বহনকৃত বোঝার সেই অংশটিকে বোঝায়, যা পরিবহনের জন্য অর্থ পরিশোধ করা হয়েছে।। একে ইংরেজিতে *পেলোড* (Payload) বলে। অনেক সময় পরিভাষাটি দিয়ে কোনও যানবাহনের বহনক্ষমতাকেও বোঝায়। উড্ডয়ন বা অভিযানের প্রকৃতি অনুযায়ী মূল্যবান বোঝা বলতে মালামাল, যাত্রী, বিমান বা মহাকাশযান চালনা কর্মীদল (ফ্লাইট ক্রু), গোলাবারুদ, বৈজ্ঞানিক যন্ত্রপাতি ও অন্যান্য উপকরণ বোঝাতে পারে। স্বেচ্ছায় বহনকৃত অতিরিক্ত জ্বালানিকেও মূল্যবান বোঝা হিসেবে গণ্য করা হয়। 

সামরিক বিমান দ্বারা পরিবাহিত সামরিক সামগ্রীকে (aircraft ordnance) কদাচিৎ সেটির **যুদ্ধবোঝা** (warload) নামে ডাকা হতে পারে।

রকেটের ক্ষেত্রে মূল্যবান বোঝা বলতে কৃত্রিম উপগ্রহ, মহাকাশ এষণী কিংবা (মানুষ, পশু বা মালামালবাহী) মহাকাশযান বোঝাতে পারে। একটি নিক্ষেপী ক্ষেপণাস্ত্রের জন্য মূল্যবান বোঝা বলতে এক বা একাধিক বিস্ফোরক মস্তক ও সম্পর্কিত ব্যবস্থাদি বোঝাতে পারে; এগুলির সামগ্রিক ওজনকে নিক্ষেপ-ওজন (throw-weight) হিসেবে নির্দেশ করা হতে পারে। 

কোনও বিমান বা মহাকাশযানের মূল্যবান বোঝার ওজন ও সামগ্রিক আকাশারোহণ ওজনের অনুপাতটি "মূল্যবান বোঝা ভগ্নাংশ" (payload fraction) হিসেবে পরিচিত। যখন মূল্যবান বোঝা ও জ্বালানির ওজনকে একত্রে গণ্য করা হয়, সেটিকে "কার্যকরী বোঝা ভগ্নাংশ" (useful load fraction)। মহাকাশযানের ক্ষেত্রে "ভর ভগ্নাংশ" (mass fraction) পরিভাষাটি সচরাচর ব্যবহার করা হয়, যা হল মূল্যবান বোঝা ও অন্য সবকিছুর অনুপাত (যার মধ্যে রকেটের কাঠামোও অন্তর্ভুক্ত)।

তথ্যসূত্র
---------

1. ↑  "Payload - Define Payload at Dictionary.com"। *Dictionary.com*। ২০১৩-১২-১২ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Launius, Roger D. Jenkins, Dennis R. 2002. *To Reach the High Frontier: A History of U.S. Launch Vehicles*. Univ. Pr. of Kentucky. আইএসবিএন ৯৭৮-০-৮১৩১-২২৪৫-৮
**বেগজাদী মাহমুদা নাসির** (১৬ এপ্রিল ১৯২৯ - ৩ নভেম্বর ২০১৫) ছিলেন একজন বাংলাদেশি পণ্ডিত। তিনি ১৯৫৬ সাল হতে ১৯৯২ সাল পর্যন্ত সেন্ট্রাল উইমেন্স কলেজের প্রতিষ্ঠাতা অধ্যক্ষ হিসেবে কর্মরত ছিলেন এবং পরবর্তীতে ১৯৯৩ হতে ১৯৯৬ সাল পর্যন্ত সেন্ট্রাল উইমেন্স ইউনিভার্সিটির উপাচার্য হিসেবে দায়িত্ব পালন করেন। বাংলাদেশ সরকার ২০০১ সালে তাকে বেগম রোকেয়া পদকে ভূষিত করে। ২০০২ সালে তিনি বাংলা একাডেমীর একজন সম্মানিত ফেলো হিসেবে মনোনীত হন। ২০০১ সালে অনন্যা শীর্ষ দশ পুরস্কার বিজযী হন।

প্রারম্ভিক ও শিক্ষা জীবন
------------------------

মাহমুদা নাসির ১৯৪৭ সালে কলকাতার লেডি ব্রাবৌরন কলেজ হতে স্নাতক পাশ করেন এবং ১৯৫০ সালে ঢাকা বিশ্ববিদ্যালয় হতে ইংরেজি সাহিত্যে মাস্টার্স ডিগ্রী অর্জন করেন।

পেশাগত জীবন
-----------

মাহমুদা নাসির ১৯৫১ সালে টাঙ্গাইলের কুমুদিনি কলেজের ইংরেজি বিভাগের একজন প্রভাষক হিসেবে তার পেশাজীবন শুরু করেন। ১৯৫৬ সালে তিনি ঢাকায় সেন্ট্রাল উইমেন্স কলেন প্রতিষ্ঠা করেন। পরবর্তীতে ১৯৯৩ সালে তিনি সেন্ট্রাল উইমেন্স ইউনিভার্সিটি প্রতিষ্ঠা করেন, যেটি বাংলাদেশের প্রথম মহিলা বিশ্ববিদ্যালয়। তিনি ১৯৭৬ হতে ১৯৮৬ সাল পর্যন্ত জাহাঙ্গীরনগর বিশ্ববিদ্যালয়ের একজন সিন্ডিকেট সদস্য হিসেবে দায়িত্ব পালন করেন। এছাড়াও ১৯৬৫ হতে ১৯৭০ সাল পর্যন্ত তিনি ঢাকা বিশ্ববিদ্যালয়ের একজন একাডেমিক কাউন্সিল ও সিনেট সদস্য হিসেবে দায়িত্ব পালন করেন।

ব্যক্তিগত জীবন ও মৃত্যু
-----------------------

মাহমুদা নাসির জনাব এ এ আব্দুল মতিনের সাথে বিবাহবন্ধনে আবদ্ধ হন, যিনি জগন্নাথ কলেজের ইংরেজি বিভাগের সাবেক প্রধান ছিলেন। মিস নাসির ২০১৫ সালের ৩রা নভেম্বর ঢাকাস্থ স্কয়ার হাসপাতালে মৃত্যুবরণ করেন।

তথ্যসূত্র
---------

1. ↑  Chowdhury, Promiti (৮ জুলাই ২০১২)। "Empowering Girls through Education"। ১৩ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৭।
2. ↑  Khan, Tamanna (২৩ জুলাই ২০১০)। "Brabourne's Bengali Muslim Women : Holding the Mast of Education"। *The Daily Star*। ২৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৭।
3. 1 2 3 4  "Prof Beggzadi passes away"। *The Daily Star*। ৩ নভেম্বর ২০১৫। সংগ্রহের তারিখ ১২ সেপ্টেম্বর ২০১৭।
4. ↑  "পুরস্কারপ্রাপ্তদের তালিকা" [Winners list]। Bangla Academy। ৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০১৭।
5. ↑  "Beggzadi Mahmuda Nasir (Bangladesh)"। WikiPeaceWomen। ১২ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৭।
6. 1 2  "Prof Beggzadi passes away"। Bangladesh Sangbad Sangstha। ২ নভেম্বর ২০১৫। ২০১৭-০৯-১২ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৭।
**রানা চট্টোপাধ্যায়** একজন রাজনীতিবিদ যিনি ২০২১ সালের মে থেকে বালি কেন্দ্রের বিধায়ক হিসেবে দায়িত্ব পালন করছেন।  তিনি সর্বভারতীয় তৃণমূল কংগ্রেসের একজন রাজনীতিবিদ।

জীবন
----

রানা চ্যাটার্জি ১৯৯৮ সালে কলকাতা বিশ্ববিদ্যালয়ের আরজি কর মেডিকেল কলেজ থেকে মেডিসিন ও সার্জারি বিষয়ে স্নাতক করেন  তিনি ২০০৩ সালে কলকাতা বিশ্ববিদ্যালয়ের আরজি কর মেডিকেল কলেজ, ডিসিএইচ (সিডনি, অস্ট্রেলিয়া), পিজিপিএন (বস্টন) থেকে শিশু স্বাস্থ্যে ডিপ্লোমা করেছেন।

উডল্যান্ডস মাল্টিস্পেশালিটি হাসপাতালের পরামর্শক শিশুরোগ বিশেষজ্ঞ, বেল ভিউ হাসপাতাল (কলকাতা)

 **স্ত্রী** : ডাঃ ঋতুপর্ণা চ্যাটার্জি (চক্ষু বিশেষজ্ঞ)

শিশু: ঈশিকা চ্যাটার্জি

রাজনৈতিক জীবন
-------------

তিনি বালি কেন্দ্র থেকে সর্বভারতীয় তৃণমূল কংগ্রেস প্রার্থী হিসাবে প্রতিদ্বন্দ্বিতা করেছিলেন। তিনি ভারতীয় জনতা পার্টির বৈশালী ডালমিয়াকে পরাজিত করে ৬,২৩৭ ভোটের ব্যবধানে জয়ী হয়েছেন।

তথ্যসূত্র
---------

1. ↑  "Election Commission of India"। *results.eci.gov.in*। সংগ্রহের তারিখ ২০২১-০৫-০৫।
2. 1 2  "Rana Chatterjee(All India Trinamool Congress(AITC)):Constituency- BALLY(HOWRAH) - Affidavit Information of Candidate"। *myneta.info*। সংগ্রহের তারিখ ২০২১-০৫-০৫।
3. ↑  "Bally Election Result 2021 Live Updates: Rana Chatterjee of TMC Secures Victory"। *www.news18.com* (ইংরেজি ভাষায়)। ২০২১-০৫-০২। সংগ্রহের তারিখ ২০২১-০৫-০৫।
পণ্যের স্বাভাবিক জীবন চক্র
শিল্প ক্ষেত্রে, **পণ্য জীবনচক্র ব্যবস্থাপনা** বলতে বোঝায়, একটি পণ্য তৈরি করার শুরু থেকে প্রকৌশল নকশা এবং উৎপাদন, সেবা ও উৎপাদিত পণ্যের বণ্টন ইত্যাদির সামগ্রিক ব্যবস্থা করার প্রক্রিয়া। এটি জনশক্তি, উপাত্ত, পদ্ধতিসমূহ ও ব্যবসায় কৌশলকে একত্রিত করে এবং পণ্য সম্পর্কিত তথ্য প্রদান করে যা কোম্পানি ও তাদের অন্যান্য প্রতিষ্ঠানের জন্য মেরুদন্ড হিসেবে কাজ করে।

ইতিহাস
------

বর্ধিত ব্যবসায়ের উৎসাহ বর্তমানে পরিচিত হচ্ছে পণ্য জীবনচক্র ব্যবস্থাপনা নামে যেটা এসেছে আমেরিকান মটরস কর্পোরেশন (এএমসি)। ফ্রানকোইস কাসটাইং, "পণ্য প্রকৌশল ও উন্নয়ন" এর সহ-সভাপতি এর মতে, ১৯৮৫ সালে অটোগাড়ি প্রস্তুতকারীরা বড় বড় প্রতিযোগীর সাথে ভালভাবে প্রতিযোগিতা করার জন্য এমন একটি উপায় বের করার চেষ্টা করছিল যেটা পণ্য উন্নয়ন প্রক্রিয়াকে ত্বরান্বিত করবে।

বড় ধরনের বাজেটের ঘাটতির কারণে জেনারেল মটরস, ফর্ট এবং অন্যান্য বিদেশি প্রতিযোগিরা গবেষণা ও উন্নয়নের উপর বেশি গুরুত্ব দিচ্ছিল তাদের প্রধান পণ্যগুলোর (বিশেষ করে জীপ গাড়ি) জীবন চক্র বৃদ্ধি করার জন্য।

পরিপক্ব জীপ চেরকি (এক্সজে) যেটা আধুনিক স্পর্টস ইউটিলিটি গাড়ি হিসেবে বাজারে ছাড়ার পর, এএমসি একটি নতুন মডেল উন্নয়ন করার কাজ শুরু করেছিল, যেটা পরে "জীপ গ্রান্ড চেরকি" নামে বাজারে আসে। প্রথমে তারা দ্রুত পণ্য উন্নয়নের জন্য কম্পিউটার নিয়ন্ত্রিত নকশা (CAD) সফটওয়্যার ব্যবহার করেছিল যা প্রকৌশলীদের বেশি উৎপাদনশীল করে। তাদের দ্বিতীয় প্রচেষ্টা ছিল নতুন যোগাযোগ পদ্ধতি যা দ্রুত দ্বন্দ্ব মীমাংসা করতে ব্যবহারিত হত এবং প্রকৌশলীক পরিবর্তন কমিয়ে ছিল, কারণ সব নকশা ও তথ্য কেন্দ্রীয় ডাটাবেস এ সংরক্ষণ করা থাকত। পণ্য উপাত্ত ব্যবস্থাপনা ছিল খুবই কার্যকরি, যেটা এএমসি পরে ক্রিসলার ক্রয় করেছিল, এই পদ্ধতি পরবর্তীতে ব্যবসায়ের অন্যান্য অংশে প্রসারিত করা হয় পণ্য নকশা ও তৈরিকরণ এর সাথে নিয়োজিত সকলকে একত্রিত করার জন্য। ব্যবস্থাপনা প্রযুক্তির প্রাথমিক ব্যবহারের মাধ্যমে, ক্রিসলার নিজেকে অটো শিল্পে সস্তা দামে গাড়ি প্রস্তুতকারী হিসেবে প্রতিষ্ঠিত করেছিল, ১৯৯০ সালের মাঝামাঝিতে শিল্পের গড় উন্নয়ন ব্যয় অর্ধেকে নেমেছিল।

তথ্যসূত্র
---------

1. ↑  Kurkin, Ondřej; Januška, Marlin (২০১০)। "Product Life Cycle in Digital factory"। *Knowledge Management and Innovation: A Business Competitive Edge Perspective*। Cairo: International Business Information Management Association (IBIMA): 1881–1886। আইএসবিএন 9780982148945। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "About PLM"। CIMdata। সংগ্রহের তারিখ ২৫ ফেব্রুয়ারি ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "What is PLM?"। PLM Technology Guide। ১৮ জুন ২০১৩ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দুই বোন - রবীন্দ্রনাথ ঠাকুর
**দুই বোন** রবীন্দ্রনাথ ঠাকুর কর্তৃক বাংলা ভাষায় রচিত একটি উপন্যাস। এটি ১৯৩৩ খ্রিষ্টাব্দে প্রকাশিত হয়। এটি পরকীয়া সম্বন্ধীয় একটি মিলনান্তক উপন্যাস। এটি ১৯৩২-৩৩ সালে ‘বিচিত্রা’ পত্রিকায় বের হয়।

শর্মিলা ও ঊর্মিমালা দুই বোন। শর্মিলার স্বামী শশাঙ্কের সঙ্গে ঊর্মিমালার ঘনিষ্ঠতা তাদের সকলের জীবনে যে আলোড়ন সৃষ্টি করেছিল তারই নাটকীয়তাময় রূপায়ণ এই উপন্যাসে পরিলক্ষিত হয়। উপন্যাসটিতে পুরুষের পক্ষে দুই নারীকে দুইভাবে ভালোবাসার ফলে জটিলতার সৃষ্টি হয় আর নারীর পক্ষে সেই জটিলতার সমাধান দেখানো হয়েছে।

*দুই বোন* অবলম্বনে উপন্যাটির গল্প ও চিত্রনাট্যে বাংলাদেশে তুমি রবে নীরবে চলচ্চিত্র নির্মাণ করেন মাহবুবা ইসলাম সুমী। এটি ২০১৭ সালে মুক্তি পায়।

তথ্যসূত্র
---------

1. ↑  "রবীন্দ্রনাথ ঠাকুর এবং তাঁর রচিত উপন্যাস"। সংগ্রহের তারিখ ২০২১-০৫-১৬।
2. ↑  "Chronological representation of Rabindranath Tagore's biography."। *www.rabindratirtha-wbhidcoltd.co.in*। সংগ্রহের তারিখ ২০২১-০৫-১৬।
3. ↑  রবীন্দ্রনাথ ঠাকুর: জীবন, সাহিত্য ও দর্শন (বঙ্গভারতী)
4. 1 2  "রবীন্দ্রনাথ ঠাকুর" (ইংরেজি ভাষায়)। সংগ্রহের তারিখ ২০২১-০৫-১৬।
5. ↑  প্রতিবেদক, গ্লিটজ। "শুক্রবার মুক্তি পাচ্ছে তিন সিনেমা"। *bdnews24*। সংগ্রহের তারিখ ২০২৩-০১-১০।

বহিঃসংযোগ
---------

* উপন্যাস প্রবেশদ্বার

বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***দুই বোন***

* রবীন্দ্র রচনাবলী
* রবীন্দ্রনাথ ঠাকুরের উপন্যাস সমগ্র  ওয়েব্যাক মেশিনে আর্কাইভকৃত ১৬ মে ২০২১ তারিখে
* রবীন্দ্রনাথ ঠাকুরের উপন্যাস  ওয়েব্যাক মেশিনে আর্কাইভকৃত ১৬ মে ২০২১ তারিখে
* রবীন্দ্রনাথ ঠাকুরের উপন্যাসগুলি
**সিঙ্গাপুর সশস্ত্র বাহিনী** হচ্ছে সিঙ্গাপুরের প্রতিরক্ষা বাহিনী। ১৯৬৫ সালের ৯ই আগস্ট সিঙ্গাপুর স্বাধীনতা লাভ করে এবং এরপর থেকেই সিঙ্গাপুরের সামরিক বাহিনী গঠনের চিন্তাভাবনা শুরু হয়ে যায়। সিঙ্গাপুর সেনাবাহিনীর গোঁড়াপত্তন (মূল গোঁড়াপত্তন) ১৯৬৫ সালের ডিসেম্বরে ঘটে 'সিঙ্গাপুর আর্মি বিল'-এর মাধ্যমে।

সিঙ্গাপুরের ইতিহাস দেখলে দেখা যাবে সিঙ্গাপুরের কখনোই কোনো সামরিক বাহিনী ছিলোনা, না ছিলো রাইফেল বাহিনী, না ছিলো কোনো নৌবাহিনী, তবে ব্রিটিশরা দ্বিতীয় বিশ্বযুদ্ধের সময় ব্রিটিশ ভারতীয় সেনাবাহিনী এবং রাজকীয় ভারতীয় নৌবাহিনী সহ রাজকীয় ভারতীয় বিমান বাহিনীর ঘাঁটি সিঙ্গাপুর ভূখণ্ডে গড়ে তুলে যায়, এটার উদ্দেশ্য ছিলো জাপানি সামরিক বাহিনীর সঙ্গে লড়াই করা। ব্রিটিশ সামরিক লোকেরা ১৯৫৭ সালে মালয় ভূখণ্ড (বর্তমানে মালয়েশিয়া) স্থায়ী ভাবে ত্যাগ করে এবং সিঙ্গাপুর তখন মালয়েশিয়ার অধীনেই ছিলো, তাই মালয়েশিয়ার সরকার যেভাবে তাদের সামরিক বাহিনী বানাতে চেয়েছিলো সেভাবেই সিঙ্গাপুরে সামরিক বাহিনী বানানোর চিন্তা করা হয় তবে তখনো সিঙ্গাপুর ভূখণ্ডে কোনো ধরনের সেনা, বিমান বা নৌঘাঁটি ছিলোনা, ব্রিটিশদের পরিত্যক্তও কিছু ছিলোনা।

সিঙ্গাপুর ১৯৬৫ সালে মালয়েশিয়ার থেকে আলাদা হয় এবং লি কুয়ান ইউ স্বাধীন সিঙ্গাপুরের প্রথম প্রধানমন্ত্রী ছিলেন, তিনি সিঙ্গাপুর সশস্ত্র বাহিনী গঠনের জন্য পদক্ষেপ নেন। সিঙ্গাপুর সেনাবাহিনীর জন্য প্রথম একটি পদাতিক রেজিমেন্ট গঠন, ব্রিটেন থেকে বিমান বাহিনীর জন্য পরিবহন বিমান আনয়ন এবং নৌবাহিনীর জন্য টহল জাহাজ আনা হয় ১৯৬৯ সালে। এরপর ১৯৭০-এর দশকে সিঙ্গাপুর সামরিক বাহিনীর জন্য মার্কিন এবং ব্রিটিশ সাহায্য বড়োভাবে আসতে থাকে। সিঙ্গাপুর ভূখণ্ড ছোটো বিধায় তৈরি করা হয় একেবারেই ছোটো করে পদাতিক ব্রিগেড, গোলন্দাজ রেজিমেন্ট (ফিল্ড রেজিমেন্ট) এবং খুবই ছোটো নৌ এবং বিমান ঘাঁটি। সিঙ্গাপুর সশস্ত্র বাহিনীর নিজস্ব প্রশিক্ষণ কেন্দ্র মাত্র একটি আছে আর সেটা হলো 'সিঙ্গাপুর আর্মড ফোর্সেস ট্রেনিং ইন্সটিটিউট' বা 'সিঙ্গাপুর সশস্ত্র বাহিনী প্রশিক্ষণ কেন্দ্র' - এটাতে সৈনিক, নাবিক, বিমানসেনা এবং সকল শাখার কর্মকর্তাদের প্রশিক্ষণ হয় আর উচ্চতর প্রশিক্ষণের জন্য সিঙ্গাপুরীয়রা ভারত, পাকিস্তান, যুক্তরাষ্ট্র বা ব্রিটেনে যায়।

তথ্যসূত্র
---------

1. ↑  "Singapore announces defence budget increase amid growing Covid-19 concerns"। ২২ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **সিঙ্গাপুর সশস্ত্র বাহিনী** সংক্রান্ত মিডিয়া রয়েছে।

* অফিশিয়াল ওয়েব ঠিকানা সমূহ: প্রতিরক্ষা মন্ত্রণালয়, সিঙ্গাপুর সেনাবাহিনী,
* সিঙ্গাপুর নৌবাহিনী,
* সিঙ্গাপুর বিমান বাহিনী
মালদ্বীপের এয়ার ট্যাক্সির একটি ডিএইচসি-৬ টুইন ওটার
**এয়ার ট্যাক্সি** হলো এক ধরনের ছোট বাণিজ্যিক বিমান যা চাহিদা উপর ভিত্তি করে সংক্ষিপ্ত ফ্লাইট পরিচালনা করে।

২০০১ সালে মার্কিন যুক্তরাষ্ট্রে এয়ার ট্যাক্সি অপারেশনের সম্ভাব্য স্মল এয়ারক্রাফট ট্রান্সপোর্টেশন সিস্টেম (স্যাটস) এবং লাইট-জেট বিমান উৎপাদন বৃদ্ধির পরিকল্পনা নাসা এবং এরোস্পেস শিল্প গবেষণা দ্বারা উন্নীত করা হয়। ২০১৬ সাল থেকে, এয়ার ট্যাক্সি ব্যক্তিগত বিমান যানবাহনের ক্রমবর্ধমান ক্ষেত্র, যেমন যাত্রীবাহী ড্রোনের অংশ হিসেবে আবির্ভূত হয়েছে।

নিয়মকানুন
----------

কানাডায়, এয়ার ট্যাক্সি অপারেশনগুলো কানাডিয়ান বিমান চলাচল নিয়ন্ত্রণ আইন ৭০৩ এর অধীনে ট্রান্সপোর্ট কানাডা দ্বারা নিয়ন্ত্রিত হয়। কানাডার বিমান সংযোগের সংজ্ঞায় সমস্ত বাণিজ্যিক একক ইঞ্জিনযুক্ত বিমান, এক-পাইলট দ্বারা সমস্ত ভিজ্যুয়াল বিমানের নিয়ম অনুসারে বহু-ইঞ্জিনযুক্ত হেলিকপ্টার এবং সর্বাধিক টেক-অফ ওজন ৮,৬১৮ কেজি (১৮,৯৯৯ পা) অথবা কম এবং নয় বা তার কম যাত্রী আসন, যা মানুষ বা পণ্য পরিবহন বা দর্শনীয় স্থানের জন্য ব্যবহার করা হয়। নন-টার্বো-জেট বিমানগুলোও এই শ্রেণীর অন্তর্ভুক্ত।

মার্কিন যুক্তরাষ্ট্রে, এয়ার ট্যাক্সি এবং এয়ার চার্টার অপারেশনগুলি ফেডারাল এভিয়েশন রেগুলেশনের (এফএআর) পার্ট ১৩৫ দ্বারা পরিচালিত হয়, বৃহত্তর তফসিলযুক্ত এয়ার ক্যারিয়ারগুলির বিপরীতে যা ফার পার্ট ১২১ এর মাধ্যমে আরও কঠোর মান দ্বারা পরিচালিত হয়।

চিত্রশালা
---------

* ইংলিশ কোরিয়ান এয়ার ০৮৪ এবং সাউথসেন্ট্রাল এয়ার ৫৯ ট্যাক্সি রুট।ইংলিশ কোরিয়ান এয়ার ০৮৪ এবং সাউথসেন্ট্রাল এয়ার ৫৯ ট্যাক্সি রুট।
* কোপেনহেগেন এয়ারট্যাক্সি (ক্যাট) পার্টেনাভিয়া পি.৬৮ অবজার্ভার (ওওয়াই-সুর) গ্রীনল্যান্ডের কাঙ্গারলুসুয়াক বিমানবন্দরে।কোপেনহেগেন এয়ারট্যাক্সি (ক্যাট) পার্টেনাভিয়া পি.৬৮ অবজার্ভার (ওওয়াই-সুর) গ্রীনল্যান্ডের কাঙ্গারলুসুয়াক বিমানবন্দরে।
* ভেলিদোহা এয়ার ট্যাক্সি।ভেলিদোহা এয়ার ট্যাক্সি।

আরও দেখুন
---------

* এয়ার কোস্টা
* তিরুবনন্তপুরম আন্তর্জাতিক বিমানবন্দর
* বেসামরিক বিমান চলাচল
* আকাশযান
* যাত্রী ড্রোন
* বিমান
* মনুষ্যবিহীন আকাশযান
* মনুষ্যবিহীন যুদ্ধবিমান (ড্রোন)
* ড্রোন মেটাল
* অটোনমাস স্পেসপোর্ট ড্রোন শিপ
* বায়রাক্তার টিবি২

তথ্যসূত্র
---------


উইকিমিডিয়া কমন্সে **এয়ার ট্যাক্সি** সংক্রান্ত মিডিয়া রয়েছে।

1. ↑  Merriam-Webster (২০১১)। "Air Taxi"। সংগ্রহের তারিখ ১৯ জানুয়ারি ২০১৫।
2. ↑  "SATS: A bold vision"।
3. ↑  "Flying taxis are taking off to whisk people around cities" – The Economist-এর মাধ্যমে।
4. ↑  Transport Canada (১ ডিসেম্বর ২০০৯)। "Canadian Aviation Regulations Part VII - Commercial Air Services Subpart 3 - Air Taxi Operations"। সংগ্রহের তারিখ ১৪ ডিসেম্বর ২০১১।
5. ↑  Federal Aviation Regulations (FARs). Federal Aviation Administration.
**মাহভি** ( কুর্দি: مەحوی মেহভি; পুরো নাম: مەلا موحەمەد کوڕی عوسمان بەڵخی, মোল্লা মুহাম্মাদ উসমান বলখি, ১৮৩০-১৯০৬) ছিলেন ইরাকের কুর্দিস্তানের অন্যতম বিশিষ্ট ধ্রুপদী কুর্দি কবি এবং সুফি । তিনি ইরানের কুর্দিস্তানের সাবলাখ এবং সানন্দাজে পড়াশোনা করেছেন। তিনি ১৮৬২ সালে বর্তমান ইরাকের স্লেমানির আদালতে বিচারক হন, যা তখন উসমানীয় সাম্রাজ্যের অংশ ছিল। তিনি ইস্তাম্বুল ভ্রমণ করেন এবং ১৮৮৩ সালে দ্বিতীয় আব্দুল হামিদের সাথে দেখা করেন। তিনি স্লেমানিতে একটি খানকাহ, একটি ইসলামিক ধর্মীয় বিদ্যালয় এবং মসজিদ প্রতিষ্ঠা করেন এবং একজন উসমানীয় সুলতানের নামে এটির নামকরণ করেন। তার কবিতায় তিনি প্রধানত সুফিবাদের প্রচার করতেন। তবে মানুষের অবস্থা এবং অস্তিত্বের সমস্যাগুলির সাথেও কাজ করেছেন, যেমন জীবনের অর্থ সম্পর্কে প্রশ্ন।

কর্ম
----

তার কবিতার সংকলন বেশ কয়েকবার প্রকাশিত হয়েছে।

1. *দিওয়ানি মাহওয়ি*, স্লেমানি, ১৯২২।
2. *দিওয়ানি মাহওয়ি*, জামাল মুহাম্মদ মুহাম্মদ আমিন দ্বারা সম্পাদিত, সার্কেউটিন পাবলিশার্স, সুলাইমানিয়া, ১৯৮৪।
3. *দিওয়ানি মাহওয়ি*, মোল্লা আবদুল করিম মোদাররেস ও মোল্লা মোহাম্মদ করি দ্বারা সম্পাদিত এবং ব্যাখ্যাকৃত, হিসাম পাবলিশার্স, বাগদাদ, ১৯৭৭ এবং ১৯৮৪।

বহিঃসংযোগ
---------

* মাহভির কবিতার প্রবন্ধের সংকলন (কুর্দি ভাষায়)
* শাস্ত্রীয় ঐতিহ্য এবং আধুনিক অর্থ, স্টিফেন স্পারল দ্বারা। শেষ পরিদর্শন 19 নভেম্বর 2013.
**তামিল ব্রাহ্মণ** হল তামিল-ভাষী ব্রাহ্মণদের একটি জাতিগত সম্প্রদায়, প্রধানত তামিলনাড়ুতে বসবাস করে, যদিও তাদের সংখ্যা উল্লেখযোগ্যভাবে তেলেঙ্গানা, অন্ধ্রপ্রদেশ, কেরালা, কর্নাটকে, ভারতের অন্যান্য অঞ্চলের পাশাপাশি শ্রীলঙ্কায়। তারা বিস্তৃতভাবে দুটি সম্প্রদায়ে বিভক্ত করা যেতে পারে: আয়েঙ্গার, যারা শ্রী বৈষ্ণবধর্মের অনুগামী এবং আয়ের, যারা শ্রৌত ও স্মার্তবাদ অনুসরণ করে।

সম্প্রদায়
----------

তামিল ব্রাহ্মণরা বিস্তৃতভাবে দুটি সম্প্রদায়ে বিভক্ত করা যেতে পারে: আয়েঙ্গার, যারা শ্রী বৈষ্ণবধর্মের অনুগামী এবং আয়ের, যারা শ্রৌত ও স্মার্তবাদ অনুসরণ করে।

### আয়ের

মূল নিবন্ধ: আয়ের
আয়েররা হলেন শ্রৌত-স্মার্থ ব্রাহ্মণ, যাদের সদস্যরা আদি শঙ্কর দ্বারা উত্থাপিত অদ্বৈত দর্শন অনুসরণ করে। এগুলি প্রধানত নগপত্তিনম, তাঞ্জাবুর, তিরুবারূর এবং তিরুচিরাপল্লির কাবেরী ডেল্টা জেলা বরাবর কেন্দ্রীভূত যেখানে তারা মোট জনসংখ্যার প্রায় ১০%। তবে সবচেয়ে বেশি জনসংখ্যা শহরের জনসংখ্যার ১৩% পর্যন্ত নগেরকয়েলে বসবাস করে। চেন্নাই, কোয়েম্বাটোর, মাদুরাই, তিরুচিরাপল্লী, তাঞ্জাবুর, পালাক্কাদ, আলাপ্পুঝা, কোঝিকোড়, এর্নাকুলাম, কান্নুর ও তিরুবনন্তপুরমেও উল্লেখযোগ্য সংখ্যায় তাদের পাওয়া যায়।

### আয়েঙ্গার

মূল নিবন্ধ: আয়েঙ্গার
আয়েঙ্গাররা রামানুজ দ্বারা উত্থাপিত বিশিষ্টাদ্বৈত দর্শনের সদস্য হন। তারা দুটি সম্প্রদায়ে বিভক্ত: বাদকালাই (উত্তর শিল্প) এবং তেনকালাই (দক্ষিণ শিল্প), প্রতিটি ধর্মীয় আচার ও ঐতিহ্যে সামান্য পার্থক্য রয়েছে। তারা শ্রী বৈষ্ণবধর্মের ঐতিহ্যকে মেনে চলে।

আদি শৈব বা গুরুক্কল
-------------------

ব্রাহ্মণরা যারা বৈষ্ণব এবং শৈব ঐতিহ্য অনুসরণ করে মন্দিরে পুরোহিত হিসাবে কাজ করে এবং পূজা করে তাদের মাঝে মাঝে সম্প্রদায়ের মধ্যে একটি স্বতন্ত্র শ্রেণী দেওয়া হয়। এই পুরোহিতদের বৈষ্ণব ঐতিহ্যে এবং তামিলনাড়ুর পান্ড্য অঞ্চলে "ভট্টার" এবং শৈব ঐতিহ্যে এবং উত্তরাঞ্চলে "গুরুক্কল" বলা হয়।
কঙ্গু নাড়ুতে, তাদেরকে আদি শৈব বা শিবাচার্য বলা হয়। তারা আগম ও বেদ অনুসরণ করে।

তথ্যসূত্র
---------

1. ↑  "Team - Noolaham Foundation"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Brahmins seek reservation in education and employment"। *The Hindu*। ১৯ সেপ্টেম্বর ২০০৮। সংগ্রহের তারিখ ২২ জুন ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  G. S. Ghurye, Pg 393
4. ↑  Migration and Urbanization among Tamil Brahmans, Pg 5
5. ↑  Migration and Urbanization among Tamil Brahmans, Pg 15
6. ↑  "Approaching societal issues through the eyes of Ambedkar"। *dtNext.in* (ইংরেজি ভাষায়)। ২০১৭-০৪-১০। ২০ মে ২০১৮ তারিখে মূল থেকে আর্কাইভ করা। সংগ্রহের তারিখ ২০১৮-০৫-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  Dutta, Ranjeeta (সেপ্টেম্বর–অক্টোবর ২০০৭)। "Texts, Tradition and Community Identity: The Srivaisnavas of South India"। *Social Scientist*। **35** (9/10): 22–43। জেস্টোর 27644238। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (সদস্যতা প্রয়োজনীয়)
8. ↑  Rajagopal, Sharat Chandrika (১৯৮৭)। *Rethinking Hinduism: A Renewed Approach to the Study of "sect" and an Examination of Its Relationship to Caste : a Study in the Anthropology of Religion* (ইংরেজি ভাষায়)। University of Minnesota। পৃষ্ঠা 368। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জন মেনার্ড কেইনস
ফ্রায়েডরিখ ফন হায়েক
***ফিয়ার দ্য বুম অ্যান্ড বাস্ট*** হলো ২০১০ সালের একটি হিপ হপ সঙ্গীতভিত্তিক চলচ্চিত্র। এতে দেখানো হয় ২০শ শতাব্দীর অর্থনীতিবিদ জন মেনার্ড কেইনস ও ফ্রায়েডরিখ ফন হায়েক (তাদের চরিত্রে অভিনয় করেন যথাক্রমে বিলি স্ক্যাফুরি ও অ্যাডাম লাস্টিক) অর্থনীতি নিয়ে র‍্যাপযুদ্ধে অবতীর্ণ হয়েছেন। বিশেষত তাদের বুম অ্যান্ড বাস্ট নামের অর্থনৈতিক চক্র নিয়ে কথা বলতে শোনা যায়, যার জন্য এই চলচ্চিত্রের নামকরণ করা হয়েছে। এই ভিডিওটি ইউটিউবে সাত মিলিয়নের বেশিবার দেখা হয়েছে।

পরিদর্শন
--------

স্পাইক টিভির সাবেক সৃজনশীলতা পরিচালক ও নির্মাতা প্রতিষ্ঠান ইমার্জেন্ট অর্ডারের সহপ্রতিষ্ঠাতা জন প্যাপোলা এবং জর্জ মেসন বিশ্ববিদ্যালয় মার্কেটাস সেন্টারের অর্থনীতিবিদ রাস রবার্টস এই ভিডিওটা নির্মাণ করেন। হার্ভার্ড সেইলিং টিম ও আপরাইট সিটিজেন ব্রিগেডের কমেডিয়ান বিলি স্ক্যাফুরি ও অ্যাডাম লাস্টিক যথাক্রমে কেইনস ও হায়েকের চরিত্রে অভিনয় করেন।

সিক্যুয়েল
----------

২০১১ সালের এপ্রিলে ফলো-আপ সঙ্গীত ভিডিও *ফাইট অব দ্য সেঞ্চুরি: কেইনস ভার্সাস হায়েক রাউন্ড টু* মুক্তি পায়। এই ভিডিওতে অর্থনৈতিক মহামন্দার সময়ে এই দুই অর্থনীতিবিদের প্রতিক্রিয়া পর্যবেক্ষণ করে। ভিডিওর মূল প্রশ্ন হলো কোন ধরনের বাজারব্যবস্থার অর্থনীতি অধিক সফল হয়।

তথ্যসূত্র
---------

1. ↑  কেনি, কেইটলিন (২৫ জানুয়ারি ২০১০)। "Watch: 'Fear The Boom And Bust'" (ইংরেজি ভাষায়)। এনপিআর প্ল্যানেট মানি। সংগ্রহের তারিখ ১৬ সেপ্টেম্বর ২০১১।
2. ↑  "'Fear the Boom and Bust' a Hayek vs. Keynes Rap Anthem" (ইংরেজি ভাষায়)। মার্কেটাস সেন্টার। ২৭ জানুয়ারি ২০১০। সংগ্রহের তারিখ ১৬ সেপ্টেম্বর ২০১১।
3. ↑  "Billy and Adam" (ইংরেজি ভাষায়)। সংগ্রহের তারিখ ১৭ সেপ্টেম্বর ২০১১।
4. ↑  পারম্যান, সিন্ডি (১২ ফেব্রুয়ারি ২০১০)। "'Fear the Boom and Bust': A Rap Anthem for the Economy"। *দেয়ার মাস্ট বি অ্যা পনি ইন হেয়ার সামহোয়্যার: দ্য লাইটার সাইড অব দ্য ইকোনমিক ক্রাইসেস* (ইংরেজি ভাষায়)। সিএনবিসি। সংগ্রহের তারিখ ২৯ ডিসেম্বর ২০১২।

বহিঃসংযোগ
---------

* ইউটিউবে *ফিয়ার দ্য বুম অ্যান্ড বাস্ট: এ হায়েক ভার্সেস কেইনেস র‍্যাপ অ্যানথেম*
* ইউটিউবে *ফাইট অফ দ্য সেঞ্চুরি: কেইনেস ভার্সেস হায়েক রাউন্ড টু*
* ইউটিউবে *দ্য মেকিং অফ দ্য কেইনস-হায়েক র‍্যাপ: ইকোনমিক থিওরি মিটস পপুলার কালচার*
***ম্যাটার অফ ইংল্যান্ড***, **ইংরেজি বীরদের উপন্যাস** এবং **ইংরেজি কিংবদন্তি থেকে প্রাপ্ত উপন্যাস** হলো এমন বিষয়াবলি যেগুলো বিংশ শতাব্দীর পণ্ডিতগণ মধ্যযুগীয় সাহিত্য এর একটি শিথিল কর্পাসকে দিয়েছেন; যা সাধারণত বা ইংরেজি সংস্কৃতি সম্পর্কিত বিষয়গুলির সাথে সম্পর্কিত অবস্থানগুলি, চরিত্র এবং থিমগুলির সাথে সম্পর্কিত হয়। ইংল্যান্ড, ইংরেজি ইতিহাস, বা আরও ইংরেজি সাংস্কৃতিক. এটি প্রাক-নরম্যান বা "অ্যাংলো-স্যাক্সন" ইংরেজি ইতিহাস যুগের কবিতা এবং গল্পকথার মধ্যে কিছু ধারাবাহিকতা দেখায় যেমনটা থিম ও মোটিফে প্রদর্শন করা হয় ইংরেজি লোককাহিনী. "ম্যাটার অব ইংল্যান্ড "শব্দটি পূর্বের  *থ্রি ম্যাটারস*  দ্বারা বর্ণিত হিসাবে তৈরি করেছিল ফরাসি লেখক জিন বোডেল; ম্যাটার অব ব্রিটেন (কিং আর্থার এবং তাঁর নাইটস), ফ্রান্সের (শার্লম্যাগনে এবং তাঁর পালাদিনস) এবং অব রোম (গ্রিকো-রোমান পুরাকীর্তি এর পুনঃকথিত গল্পসমূহ).

সমাজের "স্বল্পজাত" অংশ এবং উদীয়মান মধ্যবিত্তের[*স্থায়ীভাবে অকার্যকর সংযোগ*]. ভাষা এবং সংস্কৃতি থেকে বৈশিষ্ট্যগুলি অর্জন করতে গিয়ে এগুলো পন্ডিতদের ভাবনায় আসে । তবে এই জাতীয় গল্পগুলিকে বিশুদ্ধভাবে ইংরেজি পিসেন্ট এবং ইয়েওমান এর ডোমেন হিসাবে দেখা উচিত নয় কেননা এদের বেশিরভাগ ই থাকে অ্যাংলো-নরমান সাহিত্যরূপে।  বেশিরভাগ ক্ষেত্রে সবচেয়ে পুরনো সংস্করণগুলো লেখা আছে অ্যাংলো-নরমান বা মধ্যযুগীয় ল্যাটিন সাহিত্যরূপে—যদিও বেশিরভাগ ক্ষেত্রে , পণ্ডিতগণ এদেরকে সত্যিকার অর্থে ইংরেজি ঐতিহ্য থেকেই গ্রহণ করেছেন।

পণ্ডিতগণ সাধারণত শ্রেণিবদ্ধকরণ এবং এর অধীনে থাকা রোম্যান্সগুলির সাথে কিছুটা অস্বস্তি বোধ করেন।  কিছুটা অস্বস্তি *ম্যাটার*  তত্ত্বের সাথে সংযুক্ত থাকতে পারে এবং বোডেল এর  *থ্রি ম্যাটারস*  "ম্যাটার অব ইংল্যান্ড "এর সাথে মেলে না এমন একটি আন্তর্জাতিক মর্যাদা রয়েছে, যা নির্বিশেষে বেভিস এবং গাইয়ের মতো স্বতন্ত্র নায়কদের ইউরোপ জুড়ে অনেক ভাষায় গল্প রয়েছে। ম্যাটার অব ফ্রান্স, ব্রিটেন এবং রোমের এর মতো  "ম্যাটার অব ইংল্যান্ড "এর একটি সামঞ্জস্যপূর্ণ আখ্যান অভাব রয়েছে  যা সাধারণত সেটিং এবং চরিত্রগুলির ধারাবাহিকতা ধরে রাখে; একাধিক  *ইংরেজি*  গল্পে হাজির একমাত্র চরিত্র হলো ঐতিহাসিক রাজা রিচার্ড এবং অ্যাথেলস্ট্যান (যারা তাদের নিজস্ব গল্প উপরিউক্ত *অ্যাথেলস্টোন* এবং *রিচার্ড দ্য লায়নহার্ট* এ হাজির হন). ইংল্যান্ডে রচিত গল্পগুলির কোনও প্রারম্ভিক লিঙ্কিং মোটিফ ছিল না যা রবিন হুড এর লোকগাথা গুলি অবধি এগুলিকে অন্যান্য গ্রন্থগুলির সাথে সংযুক্ত. তেমনি রচনাগুলো আর্থুরিয়ান ব্রিটেন বা শার্লম্যাগনে এর ফ্রান্স এর মতো স্বীকৃত ও নয় । ম্যাটার অফ ইংল্যান্ডের রোম্যান্সগুলি নতুন রোম্যান্সের শুরুতে নতুন বীরের সাথে নতুনভাবে শুরু হয় এবং "অস্পষ্টভাবে অ্যাংলো-স্যাকসন" এর যুগে রচনা করা হয়  তখনকার যুগে যেকোন জায়গায়। তারা কেবল সাধারণ থিম এবং উত্সের অবস্থান ভাগ করে।

 *ইংল্যান্ডের চারটি রোম্যান্স*  এর টিমস সংস্করণে  *ম্যাটার অফ ইংল্যান্ড*  র সংজ্ঞা দেওয়া হয়েছে  *নরম্যান বিজয় থেকে বেঁচে থাকা মৌখিক লোকসংস্কৃতির উপর ভিত্তি করে মধ্যযুগীয় রোম্যান্স থেকে।*

List of Works
-------------

There is no one agreed upon list of romances that make up the *matter*, but the following are usually included:

* **Pre-Norman**: Robert Rouse considered the *Matter of England* to include only those romances that were set before the Norman conquest of England,:
	+ *Athelston*
	+ *Bevis of Hampton*
	+ *Guy of Warwick*
	+ *Horn Childe* or *King Horn*
* **Other romances**:
	+ *Fouke Fitzwarin*
	+ *Gamelyn*
	+ *Havelok the Dane*
	+ *Richard coeur du lion*
	+ *Waldef*
**আইইইই কে ব্যান্ড** বেতার বর্ণালী মাইক্রোওয়েভ ফ্রিকোয়েন্সির একটি অংশ যার পরিসীমা থেকে ১৮ থেকে ২৭ গিগাহার্জ (GHz) পর্যন্ট বিস্তৃত। কে ব্যান্ডের ১৮ এবং ২৬.৫ গি.হা. বায়ুমন্ডলের জলীয় বাষ্প দ্বারা শোষিত হয়, কারণ এর অনুরণন সর্বাধিক সীমা ২২.২৪ গি.হা. 1.35 সেমি। অতএব, এই সকল কম্পাংকগুলি উচ্চমাত্রায় বায়ুমণ্ডলীয় অপচয় এর স্বীকার হয় এবং তাই দূরবর্তী যোগাযোগের জন্য এদের ব্যবহার করা যায় না। এই কারণে মূল কে ব্যান্ড হয়েছে তিনটি ব্যান্ড যথা কেএ ব্যান্ড, কে ব্যান্ড, এবং কেইউ ব্যান্ড বিভক্ত করা হয়েছে।

উপভাগসমূহ
---------

যেহেতু ব্যান্ডের কেন্দ্রের অংশ জ্বলীয় বাষ্প দ্বারা সর্বোচ্চ পরিমান শোষিত হয় তা আইইইই কে ব্যান্ডকে সাধারনত তিনটি উপ-ব্যান্ড বিভক্ত করা হয় :

* কেএ ব্যান্ড: কে-উর্ধ্বস্থিত ব্যান্ড(২৬.৫–৪০ গি.হা.), প্রধানত রাডার এবং পরীক্ষামূলক যোগাযোগে জন্য ব্যবহৃত হয়। কেপলার মহাকাশযান নাসার সর্ব প্রথম মিশন যেটা কেএ ব্যান্ড এবং DSN যোগাযোগ ব্যবহার করেছে।
* কে-ব্যান্ড ১৮-২৭ গি.হা.: যেহেতু ২২গি.হা. তরঙ্গ জলীয় বাষ্প দ্বারা শোষিত তাই এই কম্পাংক উচ্চমাত্রায় বায়ুমণ্ডলীয় ক্ষয়ের স্বীকার এবং একারণে শুধুমাত্র দরকারী স্বল্প পরিসরের জন্য ব্যবহৃত হয়।
* কেইউ ব্যান্ড:কে-নিম্নস্থিত ব্যান্ড (১২–১৮ গি.হা.) প্রধানত উপগ্রহ যোগাযোগ, সরাসরি সম্প্রচার উপগ্রহ টেলিভিশন, স্থলজ মাইক্রোওয়েভ যোগাযোগ, এবং রাডার, বিশেষ করে ট্রাফিক পুলিশ-স্পিড ডিটেক্টর এ ব্যবহৃত হয়।

অপেশাদার রেডিও
--------------

আন্তর্জাতিক টেলিকমিউনিকেশন ইউনিয়ন এর রেডিও নীতিমালা অপেশাদাররেডিও এবং অপেশাদার স্যাটেলাইট কার্যক্রম সম্পাদনের জন্য ২৪.০০০গি.হা. থেকে ২৪.২৫০গি.হা. ব্যবহার করার অনুমতি দেয়, যা 1.2 সেন্টিমিটার ব্যান্ড নামেও পরিচিত। এছাড়াও AMSAT দ্বারা এটা কে ব্যান্ড হিসাবে পরিচিত।

আরও দেখুন
---------

* K band (ইনফ্রারেড)
* কে ব্যান্ড (ন্যাটো)

তথ্যসূত্র
---------

1. ↑  du Preez, Jaco; Sinha, Saurabh (২০১৬)। *Millimeter-Wave Antennas: Configurations and Applications*। Springer। পৃষ্ঠা 3। আইএসবিএন 3319350684।
2. ↑
**হাজী বেন্দো মসজিদ** (আলবেনীয়: *Xhamia e Haxhi Bendo*) আলবেনিয়ার দক্ষিণ-পশ্চিমাঞ্চলের ভোরার শহরে অবস্থিত একটি ঐতিহাসিক মসজিদ। এটি ১৬শ শতাব্দীতে নির্মিত হয়েছিল এবং এটি আলবেনিয়ার সবচেয়ে গুরুত্বপূর্ণ ঐতিহাসিক মসজিদগুলির মধ্যে একটি।

বর্ণনা ও ইতিহাস
---------------

মসজিদটি ভোরার কেন্দ্রস্থলে অবস্থিত এবং এটি একটি উঁচু মিনারের জন্য পরিচিত। মসজিদের দেয়ালগুলি মার্বেল এবং পাথর দিয়ে তৈরি এবং এটি একটি সুন্দর টাইলওয়ার্ক দিয়ে সজ্জিত। মসজিদের অভ্যন্তরটি প্রশস্ত এবং উজ্জ্বল এবং এটি একটি বড় মিহরাব এবং একটি সুন্দর ঝাড়বাতি দিয়ে সজ্জিত। 

মসজিদটি ১৬শ শতাব্দীতে হাজি বেন্দো নামে একজন স্থানীয় ব্যবসায়ী দ্বারা নির্মিত হয়েছিল। মসজিদটি মূলত একটি ছোট মসজিদ ছিল, কিন্তু এটি পরবর্তীতে সম্প্রসারিত হয়েছিল। ১৯শ শতাব্দীতে, মসজিদটি একটি বড় অগ্নিকাণ্ডে ক্ষতিগ্রস্ত হয়েছিল। মসজিদটি পুনর্নির্মাণ করা হয়েছিল এবং এটি ১৯শ শতাব্দীর শেষের দিকে তার বর্তমান রূপ লাভ করে।

মসজিদের নির্মাণ
---------------

মসজিদটি মূলত একটি ছোট মসজিদ ছিল, কিন্তু এটি পরবর্তীতে সম্প্রসারিত হয়েছিল। মসজিদটির নির্মাণের জন্য ব্যবহৃত উপকরণগুলির মধ্যে রয়েছে মার্বেল, পাথর এবং টাইলস। মসজিদের দেয়ালগুলি মার্বেল এবং পাথর দিয়ে তৈরি এবং এটি একটি সুন্দর টাইলওয়ার্ক দিয়ে সজ্জিত। মসজিদের মিনারের উচ্চতা প্রায় ৩০ মিটার। মিনারের শীর্ষে একটি বড় ঝাড়বাতি রয়েছে।

মসজিদের অভ্যন্তর
----------------

হাজী বেন্দো মসজিদের অভ্যন্তরটি প্রশস্ত এবং উজ্জ্বল। মসজিদের অভ্যন্তরে একটি বড় মিহরাব রয়েছে। মিহরাবটি একটি সুন্দর টাইলওয়ার্ক দিয়ে সজ্জিত।
মসজিদের অভ্যন্তরে একটি বড় ঝাড়বাতিও রয়েছে। ঝাড়বাতিটি ব্রোঞ্জ দিয়ে তৈরি এবং এটি বিভিন্ন রঙের কাচ দিয়ে সজ্জিত।

মসজিদের গুরুত্ব
---------------

হাজী বেন্দো মসজিদ একটি গুরুত্বপূর্ণ সাংস্কৃতিক এবং ধর্মীয় স্থাপনা। এটি আলবেনিয়ার মুসলিম ঐতিহ্যের একটি গুরুত্বপূর্ণ প্রতীক। মসজিদটি আলবেনিয়ার সবচেয়ে গুরুত্বপূর্ণ ঐতিহাসিক মসজিদগুলির মধ্যে একটি। এটি একটি জনপ্রিয় পর্যটন আকর্ষণ এবং এটি আলবেনিয়ার মুসলিম সম্প্রদায়ের জন্য একটি গুরুত্বপূর্ণ ধর্মীয় কেন্দ্র।

বহিঃসংযোগ
---------


উইকিমিডিয়া কমন্সে **হাজি বেন্দো মসজিদ** সংক্রান্ত মিডিয়া রয়েছে।

* Aleksandër Meksi: *Xhamitë e Shqipërisë*. Plejad, Tirana 2018, আইএসবিএন ৯৭৮-৯৯২৮-১৮৩৩৭-৮, *Xhamia në Kalanë e Borshit* – Sarandë, p. 81–84.

টেমপ্লেট:Mosques in Albania
**নলিনচন্দ্র দত্ত** ( জানুয়ারি – ১১ অক্টোবর ১৯৬৪) ছিলেন ভারতের স্বাধীনতা সংগ্রামের এক কর্মী।  প্রবর্তক সংঘের প্রতিষ্ঠাতা  মতিলাল রায়ের সংস্পর্শে এসে প্রথম দিকে বৈপ্লবিক কার্যে যুক্ত থাকেন এবং পরবর্তীতে সংঘের মুখপত্র প্রকাশ ও প্রচারে দায়িত্ব নেন।

সংক্ষিপ্ত জীবনী
---------------

নলিনচন্দ্র দত্তের জন্ম ১৮৯৩ খ্রিস্টাব্দে জানুয়ারি মাসে  ব্রিটিশ ভারতের অধুনা  পশ্চিমবঙ্গের হুগলি জেলার  চন্দননগরের বোড়াই চণ্ডীতলায় তার মাতুলালয়ে। তার পিতা অঘোরনাথের নিবাস ছিল বর্ধমান জেলার মোড়ল গ্রামে। পিতার আর্থিক অবস্থা ভালো না থাকায় মাতুলালয়ে প্রতিপালিত হন এবং সেকারণে তার ছাত্রজীবন অর্থকষ্টে কাটে। তা সত্ত্বেও তিনি চন্দননগরের ডুপ্লে কলেজ থেকে প্রবেশিকা, হুগলি কলেজ থেকে আই.এ, শ্রীরামপুর কলেজ থেকে বি.এ এবং কলকাতা বিশ্ববিদ্যালয় থেকে ১৯১৮ খ্রিস্টাব্দে এম.এ পাশ করেন। ছোটবেলা থেকেই  মতিলাল রায়ের সঙ্গে পরিচয় ছিল। ১৯০৫ খ্রিস্টাব্দে ছাত্রাবস্থায় বঙ্গভঙ্গ আন্দোলনের সময় নিবিড় সংস্পর্শে আসেন। প্রবর্তক সংঘ গড়ে তোলার কাজে তার যথেষ্ট অবদান আছে। প্রথম দিকে বৈপ্লবিক ক্রিয়া কলাপে সরাসরি যুক্ত ছিলেন। চন্দননগরের বিপ্লবী  মণীন্দ্রনাথ নায়েকের হাতে যে বোমা তৈরি হত, তার মালমশলা সংগ্রহে ও সংরক্ষণে এবং প্রবর্তক সংঘের নানা কেন্দ্রের সঙ্গে যোগাযোগ রক্ষায় বিশেষ সহায়ক ছিলেন। পরে প্রবর্তক সংঘ মুখপত্র ইংরাজী সাপ্তাহিক ১৯২০ খ্রিস্টাব্দের ১৫ ই আগস্ট *দ্য স্ট্যান্ডার্ড বিয়ারার* কলকাতার কার্তিক বসু লেন হতে প্রকাশিত হলে , পত্রিকার প্রকাশ ও প্রচারের দায়িত্ব গ্রহণ করেন। প্রসঙ্গত উল্লেখ্য এই যে, এই পত্রিকাতে শ্রীঅরবিন্দের নানা রচনা ও  রাসবিহারী বসুর লেখা *নোটস্ ফ্রম জাপান* নিবন্ধ প্রকাশিত হত। তিনি প্রবর্তক বিদ্যার্থী ভবনের প্রথম অধ্যক্ষও হন। ১৯৫৯ খ্রিস্টাব্দে  মতিলাল রায়ের মৃত্যুর পর নলিনচন্দ্র প্রবর্তক সংঘের দ্বিতীয় সভাপতি নির্বাচিত হন এবং আমৃত্যু ওই পদে আসীন ছিলেন। 

১৯৬৪ খ্রিস্টাব্দের ১১ অক্টোবর নলিনচন্দ্র প্রয়াত হন এবং তারপর প্রবর্তক সংঘের সভাপতি হন অরুণচন্দ্র দত্ত।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৪৫-৩৪৬, আইএসবিএন ৯৭৮-৮১-৭৯৫৫-১৩৫-৬
2. ↑  "Rashbehari Bose: The revolutionary and the statesman"। সংগ্রহের তারিখ ২০২৩-১০-১৬।
**ব্রায়ান মারভিন ম্যাকমিলান** (জন্ম: ২২ ডিসেম্বর, ১৯৬৩) ওয়েলকোমে জন্মগ্রহণকারী সাবেক দক্ষিণ আফ্রিকান ক্রিকেটার। দক্ষিণ আফ্রিকা জাতীয় ক্রিকেট দলের সদস্য থাকাকালীন তিনি অল-রাউন্ডারের ভূমিকায় অবতীর্ণ হয়েছিলেন। দলে তিনি মূলতঃ ডানহাতি মিডিয়াম-পেস বোলার ও ডানহাতি ব্যাটসম্যান হিসেবে পরিচিত ছিলেন।

প্রারম্ভিক জীবন
---------------

১৯৮৪-৮৫ থেকে ১৯৮৮-৯৯ মৌসুম পর্যন্ত ঘরোয়া ক্রিকেটে ট্রান্সভাল দলের প্রতিনিধিত্ব করেন। এরপর ১৯৮৯-৯০ মৌসুম থেকে ১৯৯৯-২০০০ মৌসুমে অবসরের পূর্ব পর্যন্ত ওয়েস্টার্ন প্রভিন্সে খেলেন। ১৯৮৬ মৌসুমে কাউন্টি ক্রিকেটে ওয়ারউইকশায়ারের পক্ষে খেলেন।

ওয়েলকোমে জন্মগ্রহণ করলেও তার শৈশবকাল অতিক্রান্ত হয় দক্ষিণ আফ্রিকার কার্লেটনভিলে এলাকায়। ডারবান বিশ্ববিদ্যালয়ে শিক্ষকতা পেশায় রয়েছেন তিনি। এছাড়াও কেপটাউনের একটি অফিস অটোমেশন ফার্মের প্রধানের দায়িত্ব পালন করছেন।

খেলোয়াড়ী জীবন
---------------

নভেম্বর, ১৯৯২ সালে ম্যাকমিলানের টেস্ট অভিষেক ঘটে। বিশ বছরের অধিককাল আন্তর্জাতিক ক্রিকেট খেলা থেকে নির্বাসন শেষে দক্ষিণ আফ্রিকা টেস্ট ক্রিকেটে প্রত্যাবর্তনের প্রথম খেলায় ডারবানে ভারতের বিপক্ষে তার এই অংশগ্রহণ। ১৯৯১ সালে দক্ষিণ আফ্রিকান দলের বিশ্ব ক্রিকেটে পুণঃঅন্তর্ভুক্তিতে তিনি দলের প্রধান সদস্য হিসেবে ছিলেন। এছাড়াও, দক্ষিণ আফ্রিকার টেস্ট ক্রিকেটের ইতিহাসে আউটফিল্ডার হিসেবে শীর্ষস্থানীয় স্লিপ ফিল্ডারসহ টেস্টপ্রতি সর্বোচ্চসংখ্যক ক্যাচ পান। সমগ্র খেলোয়াড়ী জীবনে ১৯৯১ থেকে ১৯৯৮ সময়কালের মধ্যে জাতীয় দলের পক্ষে তিনি ৩৮ টেস্ট ও ৭৮টি একদিনের আন্তর্জাতিকে অংশ নিয়েছেন।

সম্মাননা
--------

১৯৯০-এর দশকের মধ্যবর্তী সময়কালে তাকে ক্রিকেট বিশ্বের অন্যতম সেরা অল-রাউন্ডার হিসেবে গণ্য করা হতো। ১৯৯১ ও ১৯৯৬ সালে তিনি সাউথ আফ্রিকান ক্রিকেট এ্যানুয়েল ক্রিকেটার অব দি ইয়ার পুরস্কার লাভ করেন।

তথ্যসূত্র
---------

1. ↑  Cricinfo profile[*স্থায়ীভাবে অকার্যকর সংযোগ*]
2. ↑

বহিঃসংযোগ
---------

* Cricinfo page on Brian McMillan

| * দে
* স
দক্ষিণ আফ্রিকা দল – ১৯৯২ বিশ্বকাপ ক্রিকেট |
| --- |
| 
* ১ ওয়েসেলস (অঃ)
* ২ বস
* ৩ ক্রনিয়ে
* ৪ ডোনাল্ড
* ৫ হেনরি
* ৬ হাডসন
* ৭ কার্স্টেন
* ৮ কুইপার
* ৯ ম্যাকমিলান
* ১০ প্রিঙ্গল
* ১১ রোডস
* ১২ রিচার্ডসন (উইঃ)
* ১৩ রাশমেয়ার
* ১৪ স্নেল

 | দক্ষিণ আফ্রিকা |

| * দে
* স
দক্ষিণ আফ্রিকা দল – ১৯৯৬ ক্রিকেট বিশ্বকাপ |
| --- |
| 
* ১ ক্রনিয়ে (অঃ)
* ২ অ্যাডামস
* ৩ কালিনান
* ৪ ডি ভিলিয়ার্স
* ৫ ডোনাল্ড
* ৬ হাডসন
* ৭ ক্যালিস
* ৮ কার্স্টেন
* ৯ ম্যাথুজ
* ১০ ম্যাকমিলান
* ১১ পলফ্রাম্যান (উইঃ)
* ১২ পোলক
* ১৩ রোডস
* ১৪ সিমকক্স

 | দক্ষিণ আফ্রিকা |
**চট্টগ্রাম বিজ্ঞান কলেজ** ২০০৮ সালে প্রতিষ্ঠিত
চট্টগ্রামের একটি বেসরকারি উচ্চ মাধ্যমিক শিক্ষাপ্রতিষ্ঠান।

এটি চকবাজার মতি টাওয়ারের ৫ম তলায় অবস্থিত। কলেজটির সাবেক অবস্থান ছিল চকবাজারের দেব পাহাড়ে। বিজ্ঞান বিভাগের শিক্ষার্থীরা কলেজটিতে পড়াশুনা করতে পারে। ২০১৪ সালের এসএসসি পরীক্ষায় চট্টগ্রাম শিক্ষা বোর্ডে কলেজটি ১৮তম স্থানে ছিল। সেই সূত্র মতে, কলেজটি চট্টগ্রাম শিক্ষা বোর্ডে ১৮তম এবং ননএমপিও ভূক্ত কলেজের তালিকায় ১ম স্থানে রয়েছে।

অবস্থান
-------

অত্র কলেজটি চট্টগ্রাম জেলার চকবাজার থানার মতি টাওয়ারের ৫ম তলায় অবস্থিত। এটি পূর্বে চকবাজারের দেব পাহাড়ে অবস্থিত।

ইতিহাস
------

অত্র কলেজটি ২০০৮ সালে প্রতিষ্ঠিত হয়।

অবকাঠামো
--------

ক্যাম্পাস
---------

সহ-শিক্ষা কার্যক্রম
-------------------

আরও দেখুন
---------

তথ্যসূত্র
---------

1. ↑  Azadi, Dainik। "চট্টগ্রাম বিজ্ঞান কলেজ | দৈনিক আজাদী" (ইংরেজি ভাষায়)। ২০১৮-১০-২০ তারিখে মূল থেকে আর্কাইভ করা। সংগ্রহের তারিখ ২০১৯-০৭-৩০।
2. ↑  BanglaNews24.com। "চট্টগ্রাম বিজ্ঞান কলেজে বিনামূল্যে পড়ার সুযোগ"। *banglanews24.com* (ইংরেজি ভাষায়)। সংগ্রহের তারিখ ২০১৯-০৭-৩০।
3. 1 2  "Home"। *চট্টগ্রাম বিজ্ঞান কলেজ* (ইংরেজি ভাষায়)। ২০১৯-০৭-৩০ তারিখে মূল থেকে আর্কাইভ করা। সংগ্রহের তারিখ ২০১৯-০৭-৩০।
**ময়মনসিংহ কেন্দ্রীয় কারাগার** হলো বাংলাদেশের ময়মনসিংহ বিভাগের ময়মনসিংহ জেলায় অবস্থিত একটি কারাগার।

ইতিহাস
------

ময়মনসিংহ জেলা কারাগার হিসেবে ১৭৯২ সালে প্রতিষ্ঠিত হয়। পরবর্তীতে ১৯৯৭ সালে এটিকে কেন্দ্রীয় কারাগার হিসেবে উন্নীত করা হয়। ডব্লিউ এ চৌধুরী বাংলাদেশের প্রথম জেল সুপার হিসেবে ময়মনসিংহ কেন্দ্রীয় কারাগারে দায়িত্ব পালন করেন। এই কারাগারের আওতাধীন উপ-কারাগার হিসেবে ছিল শেরপুর, জামালপুর, কিশোরগঞ্জ, নেত্রকোনা ও টাংগাইল। ১৮০০ সালের শুরুরদিকে এই কারাগারে মহিলা কারাবন্দিদের রাখার ব্যবস্থা করা হয়। ১৩৩৯ বঙ্গাব্দে ঘূর্ণিঝড়ে তৎকালীন কারাগারের বন্দি ওয়ার্ডের টিনের চাল ক্ষতিগ্রস্ত হয়। এমনকি, জনশ্রুতি প্রচলিত আছে যে ঘূর্ণিঝড় এর মাধ্যমে ২০০ জন কারাবন্দির মৃত্যু হয়।

অবকাঠামো ও ধারণক্ষমতা
---------------------

ময়মনসিংহ কেন্দ্রীয় কারাগার ৬৮ একর ভূমির ওপর প্রতিষ্ঠিত। এর মধ্যে পেরিমিটারের ভেতর ৫৯.৬০ একর এবং বাইরে ৮.৪০ একর অবস্থিত। এই কারাগারের বন্দি ধারণক্ষমতা ৯৯৬ জন হলেও গড়ে ধারণক্ষমতার দ্বিগুণেরও বেশি অধিক কারাবন্দি অবস্থান করে। কারাগারের ভবনগুলো পুরনো ও জরাজীর্ণ হওয়ায় ২০১৬ সালে ময়মনসিংহ কারাগার সম্প্রসারণ ও আধুনিকীকরণ নামে ১১৭কোটি টাকা বরাদ্দে একটি প্রকল্প শুরু করে স্বরাষ্ট্র মন্ত্রণালয়। করোনাসহ নানাবিধ কারণে নির্ধারিত সময়সীমার ভেতর প্রকল্পের কাজ সম্পন্ন করতে না পারায় পুনরায় ব্যয় বরাদ্দ বাড়িয়ে ২০০ কোটির অধিক প্রস্তাব করা হয়। ফলে প্রকল্পের মেয়াদ বাড়িয়ে ২০২২ সালের জুন পর্যন্ত করা হয়েছিল।প্রকল্পের আওতায় রয়েছে ৬ তলা বিশিষ্ট দুটি বন্দি ভবন, ১০০ শয্যাবিশিষ্ট পুরুষ বন্দিদের জন্য একটি হাসপাতাল, মহিলা ও কিশোর বন্দিদের জন্য পৃথক ভবন, কারারক্ষীদের জন্য বহুতল ভবন এবং সীমানা প্রাচীরসহ আরও বিভিন্ন ভবন নির্মাণ।

আরও দেখুন
---------

* চট্টগ্রাম কেন্দ্রীয় কারাগার
* রাজশাহী কেন্দ্রীয় কারাগার

তথ্যসূত্র
---------

1. 1 2 3 4  "এক নজরে - ময়মনসিংহ কেন্দ্রীয় কারাগার"। prison.mymensingh.gov.bd। সংগ্রহের তারিখ ২৮ সেপ্টেম্বর ২০২২।
2. 1 2  "বদলে যাচ্ছে ময়মনসিংহ কেন্দ্রীয় কারাগার"। banglanews24। সংগ্রহের তারিখ ২৮ সেপ্টেম্বর ২০২২।
3. ↑  "ভেঙ্গে ফেলা হচ্ছে ২শ' বছরের ময়মনসিংহ কারাগার"। দৈনিক জনকণ্ঠ। সংগ্রহের তারিখ ২৮ সেপ্টেম্বর ২০২২।
4. ↑  "বদলে যাচ্ছে ময়মনসিংহ কেন্দ্রীয় কারাগার"। দৈনিক ভোরের কাগজ। সংগ্রহের তারিখ ২৮ সেপ্টেম্বর ২০২২।
**শৈলেন্দ্রনাথ গুহরায়**  (ইংরেজি: Shailendranath GuhaRoy) ( ৫ নভেম্বর ১৯০০ - ৩১ জুলাই ১৯৮০) ভারতে মুদ্রণ শিল্পের বিশিষ্ট ব্যক্তিত্ব।

জন্ম ও শিক্ষাজীবন
-----------------

শৈলেন্দ্রনাথ গুহরায়ের জন্ম ১৯০০ খ্রিস্টাব্দের ৫ নভেম্বর বৃটিশ ভারতের অধুনা বাংলাদেশের ঢাকার শ্রীনগরে। পিতা যতীন্দ্রনাথ গুহরায়। তবে পৈতৃক নিবাস ছিল যশোহর জেলার নড়াইলের কুড়িগ্রামে। তবে পড়াশোনা বর্তমানে ঝাড়খণ্ডের সাঁওতাল পরগনার জামতারায়। সেখানকার হাই স্কুল থেকে ম্যাট্রিক,কলকাতার সাউথ সুবারবন কলেজ বর্তমানের আশুতোষ কলেজ থেকে আই.এ. এবং প্রেসিডেন্সি কলেজ থেকে কৃতিত্বের সাথে বি.এ.পাশ করেন। ইতিমধ্যে বিপ্লবী যুগান্তর দলের সাথে যোগাযোগ ঘটে। দলের প্রকাশনার দায়িত্ব নেন।

কর্মজীবন
--------

বিপ্লবী দলের প্রকাশনাই তার কর্মজীবন মুদ্রণ শিল্পে স্থির করে দেয়। ১৯২৩ খ্রিস্টাব্দেই কলকাতায় প্রতিষ্ঠিত করেন 'শ্রীসরস্বতী প্রেস' বর্তমানে 'শ্রী সরস্বতী প্রেস লিমিটেড'। তিনি এর প্রতিষ্ঠাতা ও ম্যানেজিং ডাইরেক্টর ছিলেন। মুখ্যত তারই চেষ্টায় ১৯৩৬ খ্রিস্টাব্দে কৃষ্ণকুমার মিত্রের সভাপতিত্বে প্রথম 'ক্যালকাটা প্রিন্টিং প্রেস ওনার্স অ্যাসোসিয়েশন' স্থাপিত হয়। বর্তমানে এটি 'ওয়েস্ট বেঙ্গল মাস্টার প্রিন্টার্স অ্যাসোসিয়েশন' নামে পরিচিত। ১৯৬৭-৬৯ খ্রিস্টাব্দে শৈলেন্দ্রনাথ এর সভাপতিও ছিলেন। ১৯৫৬ খ্রিস্টাব্দে কলকাতার যাদবপুরে প্রতিষ্ঠিত 'রিজিওনাল ইনস্টিটিউট অফ প্রিন্টিং টেকনোলজি'র (পূর্বতন দ্য স্কুল অফ প্রিন্টিং টেকনোলজি'র) তিনি অন্যতম প্রধান উদ্যোক্তা ছিলেন। ১৯৫৪-৫৫ খ্রিস্টাব্দে তিনি অল ইন্ডিয়া ফেডারেশন অফ মাস্টার প্রিন্টার্স- এর সম্পাদক এবং ১৯৭০-৭২ খ্রিস্টাব্দে এই সংস্থার সভাপতি ছিলেন। ভারতের বাইরে বহুবার মুদ্রণ শিল্পের প্রতিনিধিত্ব করেছেন। মার্কিন যুক্তরাষ্ট্রের বিখ্যাত গ্রাফিক আর্টস টেকনিক্যাল ফাউন্ডেশনের (GATF) প্রথম ভারতীয় ফেলো তিনি। বহু সাংস্কৃতিক, সামাজিক ও ধর্মীয় প্রতিষ্ঠানের কাজকর্মের সাথে তিনি যুক্ত ছিলেন। শরৎ সমিতির সম্পাদক ছিলেন একবার।

জীবনাবসান
---------

শৈলেন্দ্রনাথ গুহরায় ১৯৮০ খ্রিস্টাব্দের ৩১ শে জুলাই ৭৯ বৎসর বয়সে প্রয়াত হন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৭২৪, আইএসবিএন ৯৭৮-৮১-৭৯৫৫-১৩৫-৬